เรามีอะไรกับแฟนแบบไม่ได้ใส่ถุง ก่อนหน้านี้เรากินยาคุมกำเนิดเป็นแผงแรกแบบ21เม็ดไปแล้ว 3 วัน วันที่มีอะไรกับแฟนเป็นวันที่4ของการมีประจำเดือน ตอนนั้นยังมีประจำเดือนด้วยนิดหน่อย ตอนจะเสร็จแฟนปล่อยข้างนอกค่ะ ตอนนี้เรายังกินยาคุมต่อมาเรื่อยๆ แล้วช่วง5-6วันที่ผ่านมามีอาการเจ็บหน้าอกเหมือนช่วงใกล้เป็นประจำเดือน อ่านในเน็ตบางที่ก็บอกว่าคัดหน้าอกเพราะท้อง บางที่บอกว่าเพราะใกล้ตกไข่ บางที่บอกว่าเป็นS/Eของยา เราค่อนข้างกังวลค่ะ กลัวท้องเพราะยังไม่พร้อม กังวลว่าประจำเดือนเดือนนี้จะมารึเปล่าค่ะ อยากถามว่ามีโอกาสท้องมากแค่ไหนคะ แล้วควรกินยาคุมต่อให้หมดแผงไหมคะ หากจะซื้อที่ตรวจครรภ์มาตรวจต้องรอกี่วันหลังมีเพศสัมพันธ์ุคะ
สวัสดีค่ะ ยาคุมกำเนิดแบบแผง 21 หรือ 28 เม็ดเป็นการคุมกำเนิดที่มีประสิทธิภาพสูงคือมากกว่า 95% ถ้ากินอย่างถูกต้อง คือกินทุกวัน และเริ่มกินในช่วงที่แน่ใจว่าไม่ได้ตั้งครรภ์คือช่วงที่มีประจำเดือน ถ้ากินในช่วงอื่น อาจต้องกินยาติดต่อกัน 7 วันก่อนจึงจะมีเพศสัมพันธ์ได้อาการของหญิงตั้งครรภ์คือประจำเดือนมาช้า คัดตึงหน้าอก คลื่นไส้ ปัสสาวะบ่อย อารมณ์เปลี่ยนแปลง แต่อย่างไรก็ตามอาการเดียวที่เฉพาะเจาะจงกับการตั้งครรภ์คือการที่ประจำเดือนมาช้าโดยไม่มีสาเหตุอื่น และตรวจเลือดหรือปัสสาวะพบฮอร์โมนที่สร้างในหญิงตั้งครรภ์สูง ดังนั้นอาการคัดหน้าอกที่มีนั้นอาจจะบอกไม่ได้แน่นอนว่าตั้งครรภ์หรือไม่ แนะนำว่าควรซื้อชุดตรวจการตั้งครรภ์มาตรวจถ้าสงสัย โดยชุดตรวจการตั้งครรภ์นี้จะตรวจระดับฮอร์โมนในปัสสาวะ สามารถให้ผลบวกได้หลังมีการปฏิสนธิ 10-14 วันการดูแลตัวเองเบื้องต้น ให้ลองนับรอบประจำเดือนก่อนค่ะว่าเกิน 35 วันหรือยัง ถ้าใช่ควรซื้อชุดตรวจการตั้งครรภ์มาตรวจดังที่กล่าวไป ปกติแล้วเมื่อรับประทานยาคุมกำเนิดแบบ 21 เม็ด เมื่อรับประทานครบ 21 เม็ดประจำเดือนก็มักจะมาพอดี ตอนนี้ถ้ายังไม่ครบ 21 เม็ด แนะนำให้รับประทานต่อไปก่อนให้หมดแผงค่ะ หากมีข้อสงสัยเพิ่มเติมควรไปพบสูตินรีแพทย์ใกล้บ้านค่ะ